《次谢景思韵》
宋代·曾惇

埋没双岩已百年，班班胜事漫流传。
幸陪佳客挥犀尘，实欠倾城舞绣筵。
故老风流寒似铁，月卿英妙笔如椽。
拂衣便欲故山去，复恐眼中无此贤。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。